Koordinatės: 47°30′44″ š. pl. 34°43′46″ r. ilg.﻿ / ﻿47.51222°š. pl. 34.72944°r. ilg.﻿ / 47.51222; 34.72944

| Zaporožės AE |
| --- |
|  |
| 

Jėgainės išsidėstymas Ukrainos žemėlapyje

 |
| Vieta | Ukraina Ukraina, Zaporožės sritis, Enerhodaras |
| Koordinatės | 47°30′30″N 34°35′04″E |
| Eksploatuojantikompanija | Energoatom |
| Statybospradžia | 1981 |
| Pradėtaeksploatuoti | 1984 |
| Reaktoriųskaičius | 6 |
| Reaktorių tipas | ВВЭР-1000 |
| Eksploatuojamireaktoriai | 6 |
| Galingumas | 5700 MW |
| Tinklalapis | Zaporožės AE |

**Zaporožės atominė elektrinė** (ukr. *Запорізька атомна електростанція*, santrumpa **ЗАЕС**; angl. *Zaporizhzhia Nuclear Power Plant*, santrumpa **ZNPP**) – didžiausia Europoje branduolinė jėgainė esanti Enerhodaro mieste, Zaporožės srityje, Ukrainoje. 

1978 m. priimtas sprendimas, dėl AE statymo. 1981 m. pradėtos statybos; 1984-1987 metų laikotarpyje pradėti eksploatuoti 4 energoblokai. 

1989 m. paleidžiamas penktasis energoblokas. Ukrainai tapus nepriklausomai, Ukrainos Aukščiausioji Taryba „užšaldė" visas statybas valstybės branduoliniuose objektuose, dėl to statybos šeštajame energobloke užsitęsė ir blokas „Zaporožė-6" įvedamas į eksploataciją 1995-aisiais, atšaukus įsakymą.

Kasmet elektrinė pagamina apie 40 mldr. kW/h elektroenergijos ir tai yra apie 1/5 visos Ukrainoje pagaminamos elektros, bei pusė Ukrainos branduolinėse jėgainėse pagaminamos elektros.

Pagal darbo rezultatus 2000-aisiais m. Zaporožės AE pripažinta viena iš trijų geriausių pasaulio branduolinių jėgainių visiškai atitinkančių TATENA reikalavimams.

Zaporožės atominė elektrinė pirmoji Ukrainoje įsirengė sausą panaudoto branduolinio kuro saugyklą. Saugykloje įrengta 380 konteinerių kurie aprūpins jėgainę atliekų saugojimu artimiausius 50 metų.

Įvykiai elektrinėje 2022 m. Rusijos karo Ukrainoje metu
-------------------------------------------------------

2022 m. Rusijos-Ukrainos karo metu elektrinė buvo smarkiai apgadinta. Apšaudyta azoto ir deguonies stotis, administraciniai ir kiti pastatai, apgadinti radiacijos stebėsenos jutikliai, išjungtas vienas iš reaktorių.

2022 m. rugpjūčio 9 d. Ukrainos „Energoatom" kompanija paskelbė, kad rusų kariai, užėmę elektrinę planuoja ją atjungti nuo Ukrainos elektros tinklų ir prijungti prie Rusijos.

2022 m. rugpjūčio 19 d. Rusijos pajėgos sutiko į elektrinę įsileisti Tarptautinės atominės energijos agentūros darbuotojus.

2022 m. rugpjūčio 19 d. Jungtinės Karalystės saugumo komiteto vadovas Tobias Ellwood ir JAV atstovų rūmų narys Adam Kinzinger teigė, kad radiacijos paskleidimas būtų didelis pavojus NATO šalims ir tai būtų 5-ojo NATO straipsnio pažeidimas.

2022 m. rugpjūčio 26 d. elektrinės sistema vėl buvo prijungta prie Ukrainos tinklo.

Reaktoriai ir datos
-------------------

| Blokas | Reaktoriaus tipas | Darbinė galia | Maksimali galia | Statybų pradžia | Pirmaspaleidimas | Pradėta komerc.eksploatacija | Išvesta išeksploatacijos |
| --- | --- | --- | --- | --- | --- | --- | --- |
| Zaporožė-1 | VVER-1000/320 | 950 MW | 1.000 MW | 01.04.1980 | 10.12.1984 | 25.12.1985 |  |
| Zaporožė-2 | VVER-1000/320 | 950 MW | 1.000 MW | 01.01.1981 | 22.07.1985 | 15.02.1986 |  |
| Zaporožė-3 | VVER-1000/320 | 950 MW | 1.000 MW | 01.04.1982 | 10.12.1986 | 05.03.1987 |  |
| Zaporožė-4 | VVER-1000/320 | 950 MW | 1.000 MW | 01.04.1983 | 18.12.1987 | 14.04.1988 |  |
| Zaporožė-5 | VVER-1000/320 | 950 MW | 1.000 MW | 01.11.1985 | 14.08.1989 | 27.10.1989 |  |
| Zaporožė-6 | VVER-1000/320 | 950 MW | 1.000 MW | 01.06.1986 | 19.10.1995 | 16.09.1996 |  |
|

Išnašos
-------

1. ↑
2. ↑  „Russia to connect Zaporizhzhia NPP to Russian-controlled power grid in Crimea". Ukrainska Pravda. Nuoroda tikrinta 16 August 2022.
3. ↑  Murphy, Matt. „Ukraine war: Russia to allow inspectors at Zaporizhzhia nuclear plant - Putin". *www.bbc.co.uk*. BBC. Nuoroda tikrinta 19 August 2022.
4. ↑  „UK, US Set Ultimatum Against Russia Due To Provocations At Zaporizhzhia NPP". Charter 97. 20 August 2022.
5. ↑  „The West considers applying NATO's Article 5 in response to possible accident at Zaporizhzhia Nuclear Power Plant". *Ukrainska Pravda*. Nuoroda tikrinta 20 August 2022.
6. ↑  „Russian-held nuclear plant resumes electricity supply to Ukraine - Energoatom". *Reuters* (anglų). 2022-08-26. Nuoroda tikrinta 2022-08-26.
7. ↑  Power Reactor Information System der IAEA: „Ukraine: Nuclear Power Reactors" Archyvuota kopija 2011-10-17 iš Wayback Machine projekto. (englisch)

Nuorodos
--------

* Oficiali Zaporožės AE svetainė Archyvuota kopija 2009-04-05 iš Wayback Machine projekto. **(**rus.**)**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RUkrainos branduolinės jėgainės |
| --- |
|  |
| Prižiūrinti įmonė: **Energoatom** |
|  |
| Veikiančios | 
Chmelnyckio· Rivnės· Pietų Ukrainos· Zaporožės |  |
|  |
| Uždarytos | 
Černobylio |
|  |
| Nebaigtos statyti | 
Krymo |

 |